Általános indoklás

A helyi adóztatás joga az önkormányzatok kezében olyan lehetőség, amely a helyi vagyoni érdekeltséghez, a helyi gazdasági tevékenységekhez, illetve a fejlesztésekhez kapcsolódhat.

A helyi közigazgatási feladatok ellátása az önkormányzat feladata. A működés feltételeinek biztosítását, a szükséges pénzügyi források előteremtését az önkormányzatnak központi költségvetési támogatásokból, az átengedett központi adókból, illetve a saját bevételeiből kell megoldani. A saját bevételek legjelentősebb része a helyi adókból és – az egyre csökkenő – átengedett adókból származik.

Magyarország gazdasági stabilitásáról szóló 2011. évi CXCIV. törvény 32. §-a értelmében a helyi adófizetési kötelezettséget eredményező adórendeletet annak hatályba lépését megelőző 30 nappal ki kell hirdetni. E jogszabályi előírásra tekintettel a 2021. január 1-jén hatályba lépő helyi adó rendeleteinket legkésőbb 2020. december 1-jén kell kihirdetni.

Részletes indokolás

1. §-hoz

Az adóalanyt határozza meg

2. §-hoz

Az adókötelezettség keletkezését és megszűnését szabályozza.

3. §-hoz

Az adó alapján és annak mértéket állapítja meg

4. §-hoz

Az adó megfizetésének rendjét tartalmazza

5. §-hoz

Az adómentesség és adókedvezmény körét állapítja meg

6. §-hoz

Hatályba léptető rendelkezéseket tartalmaz

ELŐZETES HATÁSVIZSGÁLAT

A jogalkotásról szóló 2010. évi CXXX. törvény ( továbbiakban:Jat.) 17. § (1) bekezdése szerint „a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit.” Az előzetes hatásvizsgálat eredményéről a helyi önkormányzat képviselőtestületét tájékoztatni kell.

**1.Társadalmi hatások**

A lakosság adóterheinek növelése arányban áll a község fejlődési céljaival, a polgármesteri programban közölt pályázati lehetőségek kihasználása érdekében az önerő, illetve a tisztán saját forrásból megvalósuló beruházások megvalósítása érdekében.

**2 Gazdasági, költségvetési hatások**

A rendeletben foglaltak végrehajtásával remélhetőleg emelkedik a község költségvetési bevétele és tekintettel a nem túlzott mértékű bevezetése, a vállalkozók terhei sem növekszenek túlzott mértékben.

**3. Környezeti következmények, hatások**

A rendeletben foglaltak végrehajtásának közvetlen környezeti hatása nincs.

**4. Egészségügyi következmények, hatások**

A rendeletben foglaltak végrehajtásának egészségügyi következményei nincsenek.

**5. Adminisztratív terheket befolyásoló hatások**

A rendeletben foglaltak végrehajtásának az adminisztratív terhe, hogy a következő évben minden érintett vállalkozó részére új határozatot kell megküldeni.

**6 A jogszabály megalkotásának szükségessége, a jogalkotás elmaradásának várható következményei**

Jogalkotás elmaradása esetén nem alkalmazható a rendelet és nem várható magasabb bevétel.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.